January Effect หรือเปล่า
เมื่อวานนี้ดัชนี SET ปิดบวกอย่างร้อนแรง 17.26 จุด ดัชนีขึ้นมาอยู่ที่ 1,691.12 จุด และมีมูลค่าการซื้อขาย 78,508 ล้านบาท
เมื่อวานนี้ดัชนี SET ปิดบวกอย่างร้อนแรง 17.26 จุด ดัชนีขึ้นมาอยู่ที่ 1,691.12 จุด และมีมูลค่าการซื้อขาย 78,508 ล้านบาท
10 ม.ค. 2566

เมื่อวานนี้ดัชนี SET ปิดบวกอย่างร้อนแรง 17.26 จุด
ดัชนีขึ้นมาอยู่ที่ 1,691.12 จุด
และมีมูลค่าการซื้อขาย 78,508 ล้านบาท
หากย้อนหลังกลับไปดูดัชนีนับจากเปิดปี 2566 พบว่า ดัชนีปิดบวกได้ 3 วัน และลง 2 วัน
แต่เมื่อนับจากสิ้นปี 2565 ที่ดัชนีปิด 1,678.97 และนำมาเทียบเคียงกับดัชนีปิดวานนี้ที่ 1,691.12 จุด
เท่ากับว่า ดัชนีบวกขึ้นแล้ว 1.34%
เหตุผลที่ดัชนีหุ้นไทยปรับตัวขึ้นวานนี้
น่าจะมาจากตามทิศทางตลาดหุ้นเอเชีย ที่ต่างมีปัจจัยหนุนจากการผ่อนคลายความกังวลอัตราเงินเฟ้อสหรัฐฯ
เพราะประเมินกันว่า น่าจะผ่านจุดสูงสุดไปแล้ว
และค่อย ๆ ปรับลงจากตัวเลขค่าจ้างรายชั่วโมงของสหรัฐฯ เพิ่มน้อยกว่าคาด
นี่ก็จะเป็นปัจจัยที่ธนาคารกลางสหรัฐ (เฟด) อาจนำมาพิจารณาชะลอปรับขึ้นดอกเบี้ย เพราะถึงแม้ตัวเลขการจ้างงานนอกภาคการเกษตรจะสูงกว่าคาดแต่ค่าจ้างชะลอลง
นักวิเคราะห์ บอกว่า ปัจจัยข้างต้นทำให้อัตราผลตอบแทนพันธบัตรสหรัฐฯ (Bond Yield) ปรับตัวลดลง
และเมื่อวานนี้จะเห็นหุ้นในกลุ่มไฟแนนซ์พากันดีดขึ้นยกแผง
หลังจากก่อนหน้านี้ เรื่องดอกเบี้ยเป็นปัจจัยกดดันให้หุ้นกลุ่มนี้ปรับลดลงมา
อีกเหตุผลเชิงบวกกับตลาดหุ้นไทย
คือ “ค่าเงินบาท” กลับมาแข็งค่ามากขึ้น และรวดเร็วยัง
เป็นปัจจัยช่วยหนุนแรงซื้อนักลงทุนต่างประเทศ หรือ Fund Flow ที่ไหลเข้ามาในตลาดหุ้นไทย และช่วยผลักดันดัชนีได้อย่างนัยสำคัญ
ส่วนแนวโน้มวันนี้ ดัชนีอาจเริ่มแกว่งในกรอบแคบ
หรือหากยังไปต่อ อาจจะเห็นหุ้นที่เป็นแถวสอง และสาม ราคายังแลกการ์ด น่าจะมีการเข้าไปไล่ราคาขึ้นมากันมากขึ้น
หุ้นกลุ่มแบงก์จะเริ่มทยอยประกาศผลประกอบการไตรมาส 4/65 ในวันที่ 16 ม.ค.นี้ เริ่มจาก บมจ.ทิสโก้ไฟแนนเชียลกรุ๊ป หรือ TISCO และหุ้นแบงก์อื่น ตามมา
การเก็งกำไรหุ้นกลุ่มแบงก์
น่าจะยังช่วยประคองดัชนีไว้ได้ คือ หากจะมีการย่อตัว หรือพักฐาน
ก็ไม่น่าจะลงลึกมากนัก
ปรากฏการณ์ต่าง ๆ เหล่านี้นี่แหละ
ว่ากันว่า อาจจะคือส่วนหนึ่งของ January Effect
สำหรับ January Effect นั้น คือทฤษฎีที่ตลาดหุ้นจะปรับตัวขึ้นในเดือน มกราคม
เหตุผลจากนักลงทุนจะขายทำกำไรจากการลงทุนช่วงสิ้นปีก่อนหยุดยาว
และช่วงเดือน มกราคม จะกลับเข้ามาลงทุนใหม่อีกครั้งในสินทรัพย์ที่ราคายังไม่แพง
และคำอธิบายที่เป็นไปได้อีกทางหนึ่งคือนักลงทุนซื้อคืนภาษีช่วงต้นปี หรืออาจจะนำเงินโบนัสช่วงสิ้นปีมาลงทุนในช่วงเดือนถัดไป นั่นก็คือเดือน ม.ค.นี้
หากดูสถิติสิ้นเดือน มกราคม นับถอยหลังไป 12 ปี (2011-2022)
พบว่า ณ ดัชนี SET ณ สิ้นเดือน ม.ค.สามารถปิดบวก (เทียบกับสิ้นเดือน ธ.ค.ของปีก่อน) ได้ถึง 8 ครั้ง
และอีก 4 ครั้ง ปรับลดลง (จากสิ้นเดือน ธ.ค.)
ส่วนของสิ้นเดือน ม.ค.นี้
มาลุ้นกันว่า ดัชนีจะยังสามารถปิดบวกเมื่อเทียบกับสิ้นเดือน ธ.ค.ก่อนหน้านี้ได้หรือไม่
และนั่นจะเป้นคำตอบของปรากฏการณ์ January Effect